วิลเลียม ไฮด์ วอลลัสตัน

วิลเลียม ไฮด์ วอลลัสตัน (; 6 สิงหาคม ค.ศ. 1766 – 22 ธันวาคม ค.ศ. 1828) หรือ วูลลัสตัน ()อ่านได้ทั้ง "วอลลัสตัน" และ "วูลลัสตัน"    เป็นนักเคมีและนักฟิสิกส์ชาวอังกฤษ เกิดที่เมืองเดียแรม เป็นบุตรของนักดาราศาสตร์ ฟรานซิส วอลลัสตันและอัลเธีย ไฮด์ วอลลัสตันเรียนที่โรงเรียนชาร์เตอร์เฮาส์และวิทยาลัยกอนวิลล์และคีสในเคมบริดจ์ ในปี ค.ศ. 1793 วอลลัสตันได้รับปริญญาเอกด้านการแพทย์จากมหาวิทยาลัยแคมบริดจ์และทำงานเป็นหมอชนบทก่อนจะย้ายมาอยู่กรุงลอนดอน หลังจากนั้นวอลลัสตันหันมาสนใจวิชาเคมี ผลิกศาสตร์ โลหะวิทยาและฟิสิกส์ ต่อมาในปี ค.ศ. 1820 วอลลัสตันดำรงตำแหน่งประธานราชสมาคมแห่งลอนดอนMelvyn C. Usselman: William Hyde Wollaston Encyclopedia Britannica, retrieved 31 March 2013 สองปีต่อมา เขาได้รับเลือกให้เป็นสมาชิกกิตติมศักดิ์ของราชบัณฑิตยสถานด้านศิลปะและวิทยาศาสตร์อเมริกัน

วอลลัสตันเป็นโสดตลอดชีวิต เขาเสียชีวิตที่เมืองชิเซิลเฮิสต์ในปี ค.ศ. 1828

 งาน 
ในปี ค.ศ. 1800 วอลลัสตันทำธุรกิจเคมีภัณฑ์กับสมิธสัน เทนแนนต์และคิดค้นวิธีผลิตแพลตินัมแท่งจากสินแร่ ทำให้เขามีฐานะร่ำรวยและผูกขาดการผลิตแพลตินัมแท่งในอังกฤษนานกว่า 20 ปี การศึกษาธาตุแพลตินัมทำให้วอลลัสตันค้นพบธาตุแพลเลเดียมในปี ค.ศ. 1802 และธาตุโรเดียมในปี ค.ศ. 1804 นอกจากนี้วอลลัสตันยังมีผลงานด้านอื่น ๆ เช่น ค้นพบการเหนี่ยวนำไฟฟ้าก่อนไมเคิล ฟาราเดย์ 10 ปีH Davy. "On a New Phenomenon of Electro-Magnetism", Philosophical Transactions of the Royal Society of London, London, 1823., การศึกษาเส้นทึบในเส้นเฟราน์โฮเฟอร์William Hyde Wollaston (1802) "A method of examining refractive and dispersive powers, by prismatic reflection," Philosophical Transactions of the Royal Society, 92: 365–380; see especially p. 378., ประดิษฐ์อุปกรณ์ที่เรียกว่า คาเมรา ลูซีดา  ปริซึมวอลลัสตันและไครโอฟอรัส เป็นต้น

 สิ่งสืบเนื่อง 
 เหรียญวอลลัสตัน 
 แอ่งดวงจันทร์ วอลลัสตัน
 เกาะวอลลัสตัน ประเทศชิลี
 แร่ซิลิเกต วอลลัสโตไนต์

 หมายเหตุ 

 อ้างอิง 

 แหล่งข้อมูลอื่น 

 William Hyde Wollaston - Encyclopedia.com
 William Hyde Wollaston - NNDB.com
 William Hyde Wollaston - New World Encyclopedia

หมวดหมู่:นักฟิสิกส์ชาวอังกฤษ
หมวดหมู่:นักเคมีชาวอังกฤษ
หมวดหมู่:บุคคลจากเทศมณฑลนอร์ฟอล์ก
หมวดหมู่:บุคคลจากมหาวิทยาลัยเคมบริดจ์
หมวดหมู่:ภาคีสมาชิกราชสมาคมแห่งลอนดอน
หมวดหมู่:แพลเลเดียม
หมวดหมู่:โรเดียม